ນາງອາມັນດາ ນອກສ໌ ຖືກຕັດສິນ ໃຫ້ພົ້ນຜິດ ທີ່ອີຕາລີ
ນາງອາມັນດາ ນອກສ໌ ນັກສຶກສາອາເມຣິກາ ເດີນທາງກັບຄືນ ສູ່ສະຫະລັດ ຫລັງຈາກ ສານຕັດສິນຕ່າວປີ້ນ ຄວາມຜິດຖານຂ້າຄົນ.
ນາງ Amanda Knox ນັກສຶກສາມະຫາວິທະຍາໄລອະເມຣິກັນ ໄດ້ຂຶ້ນເຮືອບິນທີ່ປະເທດ ອີຕາລີໃນຖານະແມ່ຍິງທີ່ມີອິດສະລະໃນວັນອັງຄານມື້ນີ້ມຸ່ງໜ້າມາຍັງສະຫະລັດຫລັງຈາກຄະ ນະຕຸລາການໃນອີຕາລີຕັດສິນຕ່າວປີ້ນຄະດີໃຫ້ນາງພົ້ນຈາກຄວາມຜິດໃນຂໍ້ຫາຂ້າຄົນນັ້ນ ນາງ Knox ໄດ້ລົ້ມຟຸບລົງພ້ອມດ້ວຍນໍ້າຕາເຕັມໜ້າ ແລະກໍມີສຽງສະແດງຄວາມດີໃຈດັງຂຶ້ນ ໃນສານເວລາສານອ່ານຄໍາຕັດສິນນັ້ນ ອະດີດຄົນຮັກຂອງນາງ Amanda Knox ຊຶ່ງເປັນ ຄົນອີຕາລີ ແລະຄູ່ຈໍາເລີຍຄື ທ້າວ Raffaele Sollecito ກໍໄດ້ຖືກຕັດສິນພົ້ນຄວາມຜິດ ເຊ່ນກັນ ແລະໄດ້ຖືກປ່ອຍອອກຈາກຄຸກ ນາງ Knox ໄດ້ຂໍອຸທອນຕໍ່ຄໍາຕັດຈໍາຄຸກນາງເປັນເວລາ 26 ປີໃນຂໍ້ຫາຖານຄາດຕະກໍາ ເພື່ອນຫ້ອງນອນດຽວກັນ ຄືນາງ Meredith Kercher ໃນປີ 2007 ນັ້ນ ພວກນັກ ຊ່ຽວຊານດ້ານພິສູດຫລັກຖານທີ່ສານແຕ່ງຕັ້ງຂຶ້ນກ່າວວ່າ ເຊື້ອ DNA ທີ່ໃຊ້ເປັນຫລັກ ຖານເພື່ອຕັດສິນຄວາມຜິດຂອງນາງ Knox ນັ້ນເປັນທີ່ເຊື່ອຖືບໍ່ໄດ້ແລະອາດຈະຖືກເຈືອ ປົນດ້ວຍສິ່ງເປິເປື້ອນຈາກຕໍາຫລວດກໍເປັນໄດ້